Bréf til blaðsins . Hagstofan og villandi upplýsingar um heilbrigðiskostnað Í frétt frá Hagstofu Íslands ( fréttir í nóv. 2003 ) kom eftirfarandi fram : " Vert er að geta þess að samanburður á útgjöldum Íslands til heilbrigðismála við önnur aðildarríki OECD er erfiður þar sem aðildarríkin styðjast sum við ólíka staðla og uppgjörsaðferðir . " Útgjöld til heilbrigðismál hafa verið gerð eftir þjóðhagsreikningastöðlum á Hagstofu Íslands , en í ársbyrjun 2004 var tekin sú ákvörðun á Hagstofunni að innleiða nýtt flokkunarkerfi OECD / System , það er SHA kerfi . Um þetta var deilt fyrir tveimur árum . Hagstofan taldi tölur OECD réttar en undirritaður hélt því fram að tölur frá Íslandi um kostnað væru ekki sambærilegar við OECD tölur . Aðallega vegna þess að kostnaður við hjúkrunarheimili á Íslandi félli að verulegu leyti undir heilbrigðismál en í allflestum OECD-löndum undir félagsmál . Til stuðnings þessu vitnaði undirritaður í álit tveggja hagfræðinga frá OECD 1994 ( Notes on Data Comparability in Health Expenditure and Finance Data OECD . Data 2003 Paris . ) En þar kom fram að vegna flokkunar hjúkrunarmála á Íslandi undir heilbrigðiskostnað hækkaði kostnaðurinn um allt að 0,9% sem greiðsluhlutfall heilbrigðisútgjalda af vergri landsframleiðslu í samanburði við önnur OECD-lönd . Gott er að Hagstofan hefur leiðrétt fyrri skoðanir stofnunarinnar . Samkvæmt framansögðu ætti kostnaður Íslands vegna heilbrigðisþjónustu að vera um 9,5% af vergri landsframleiðslu sem er svipað og kostnaður Dana en ekki 10,4% eins og talið er í OECD-tölum 2003 . Ef haft er í huga að Íslendingar eru 300.000 en eru sjálfbjarga með örfáum undantekningum varðandi heilbrigðisþjónustu þá er vart hægt að tala um sóun fjármuna eins og heyra má frá sumum stjórnmálamönnum á stundum . Engin 300.000 manna þjóð hefur afrekað slíkt . Verst er að fjárlaganefnd Alþingis kynnir sér ekki málið .